কই আমরা কেউ তো পারিনি। কেউ তো এগিয়ে এসে দিদির জীবনে দাঁড়ায়নি। কারণ সবার একটা হিসেব নিকেশ আছে। কতটা করলে কতটা লাভ বা লোকসান। সে হিসেবের বাইরে সবাই পা রাখতে পারে না। ফলে মুক্তিযুদ্ধ বা যুদ্ধ বিষয়ক গল্প যতটা কাজে ততটাই পিছিয়ে আমরা। একটা দেশে মুক্তিযুদ্ধ বা তার ইতিহাস কখন বেগবান হয়? কখন সত্যিকারের পথ খুঁজে পায়? বঙ্গভবনের দরবার হল ও কার্নিভাল হলের মাঝখানের কড়িডোরে যদি চোখ রাখেন দেখবেন সেখানে বাঙালি ইতিহাস ও ঐতিহ্যের দিকপাল হিসেবে সব মিলিয়ে প্রায় ২৫ জন বিখ্যাত মনীষীর ছবির পোর্ট্রেট টাঙানো। কিন্তু এ ছবিগুলোয় অনুপস্থিত বাঙালির হাজার বছরের ঐতিহাসিক ব্যক্তিত্ব। প্রদর্শিত ছবিগুলো দেখে মনে হয়েছে শুধুমাত্র ১৯৪৭ সালের আগে ও পরের মনীষীদেরই বাঙালির ইতিহাসের অন্যতম ব্যক্তিত্ব হিসেবে তুলে ধরা হয়েছে। এমনকী এ সময়ের বিখ্যাত কাউকেই রাখা হয়নি এখানে। যেমন ছবির সারিতে নেই, অতীশ দীপঙ্কর, নেই বিশ্ববিখ্যাত বাঙালি বিজ্ঞানী সত্যেন বোস বা জগদীশচন্দ্র বসুর পোর্ট্রেট। কবিদের মধ্যে রবীন্দ্রনাথ ঠাকুর, কাজী নজরুল ইসলাম, কায়কোবাদ ও জসীম উদ্‌দীনের পোর্ট্রেট থাকলেও নেই বাংলা ভাষার অন্যতম কবি মাইকেল মধুসূদন দত্ত বা জীবনানন্দ দাশের পোর্ট্রেট। নারীদের মধ্যে বেগম রোকেয়ায় পোর্ট্রেট স্থান পেলেও নেই প্রীতিলতার পোর্ট্রেট। তিতুমীরের পোর্ট্রেট থাকলেও নেই মাস্টারদা সূর্য সেনের পোর্ট্রট।